**E L Ő T E R J E S Z T É S**

**Balatonhenye Község Önkormányzata Polgármesterének döntéséhez**

**Tárgy:** A helyi adókról szóló önkormányzati rendelet módosítása

**Előkészítette:** dr. Takács Katalin, aljegyző

Nagy Eszter adóügyi ügyintéző

Jogszabállyal nem ellentétes

----------------------------------

dr. Szabó Tímea jegyző

**Tisztelt Polgármester Úr!**

Balatonhenye Község Önkormányzata Képviselő-testülete a helyi adókról szóló 1990. évi C. törvény (a továbbiakban: Htv.) 1. § (1) bekezdésében kapott felhatalmazás alapján, a helyi adókról szóló 17/2013. (XII.1.) önkormányzati rendeletének (a továbbiakban: Rendelet) 1. §-ában foglaltak szerint építményadót, telekadót, idegenforgalmi adót és iparűzési adót vezetett be határozatlan időre.

A Htv. 40. § (1) bekezdése szerint állandó jelleggel végzett iparűzési tevékenység esetén az adó évi mértékének felső határa 1998. évben az adóalap 1,4%-a, 1999. évben az adóalap 1,7%-a, 2000. évtől az adóalap 2%-a.

A Rendelet 4. § (1) bekezdése a következőképpen rendelkezik az állandó jelleggel végzett iparűzési tevékenységről:

„4. § (1) Állandó jelleggel végzett iparűzési tevékenység esetén az adó mértéke az adóalap 1 %-a.”

Az egyes adótörvények módosításáról szóló 2020. évi CXVIII. törvény 99. § 3. pontja alapján 2021. január 1. napjától a Htv. 40. § (1) bekezdésében az „Állandó jelleggel végzett iparűzési tevékenység esetén az” szövegrész helyébe az „Az” szöveg lép.

Figyelemmel arra, hogy a Htv-ben az „Állandó jelleggel végzett iparűzési tevékenység esetén az” szövegrész helyébe az „Az” szöveg lép, szükséges a Rendelet 4. § (1) bekezdésének módosítása.

Az egyes adótörvények módosításáról szóló 2020. évi CXVIII. törvény a Htv. ideiglenes jellegű iparűzési adóra vonatkozó rendelkezéseit 2021. január 1. napjától hatályon kívül helyezi.

A Rendelet 4. § (2) bekezdése alapján ideiglenes jelleggel végzett iparűzési tevékenység esetén az adó mértéke naptári naponként 2.500 Ft.

Figyelemmel arra, hogy a Htv. ideiglenes jelleggel végzett iparűzési tevékenységre vonatkozó rendelkezései hatályon kívül helyezésre kerülnek, szükséges a Rendelet 4. § (2) bekezdésének hatályon kívül helyezése.

INDOKOLÁS

A Rendelet iparűzési adóra vonatkozó 4. § (1) bekezdésének módosítása, továbbá a (2) bekezdés hatályon kívül helyezése a magasabb szintű jogszabálynak való megfelelés miatt szükséges.

Tekintettel arra, hogy a Rendelet 4. §-a két bekezdésből áll, melyből az egyiknek a módosítása, a másiknak a hatályon kívül helyezése szükséges, ezért célszerű a módosítás során a 4. § újra szabályozása.

A rendelettervezet 1. §-a tartalmazza a Rendelet 4. §-át újra szabályozó módosító rendelkezést.

A 2. § a hatályba lépésről rendelkezik.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet címe: Balatonhenye Község Önkormányzata Képviselő-testületének …/2020. (...) önkormányzati rendelete Balatonhenye Község Önkormányzata Képviselő-testületének a helyi adókról szóló 17/2013. (XII.01.) önkormányzati rendelete módosításáról

Társadalmi-gazdasági hatása: A tervezet elfogadásának társadalmi, gazdasági hatása nincs.

Költségvetési hatása: A tervezet elfogadásának költségvetési hatása nincs.

Környezeti, egészségi következményei: A tervezet elfogadásának környezeti, egészségi következménye nincs.

Adminisztratív terheket befolyásoló hatása: A tervezet elfogadásának adminisztratív terheket befolyásoló hatása nincs.

Egyéb hatása: A tervezet elfogadásának egyéb hatása nincs.

A rendelet megalkotásának szükségessége: A Rendelet 4. §-ának módosítása az egyes adótörvények módosításáról szóló 2020. évi CXVIII. törvény által a Htv. 2021. január 1. napján hatályba lépő módosítása miatt szükséges.

A rendelet megalkotása elmaradása esetén várható következmények: a Rendelet nem felelne meg a magasabb szintű jogszabályoknak

A rendelet alkalmazásához szükséges feltételek: - személyi: Nincs.

- szervezeti: Nincs.

- tárgyi: Nincs.

- pénzügyi: Nincs.

**BALATONHENYE KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…/2020. (...) önkormányzati rendelete**

**Balatonhenye Község Önkormányzata Képviselő-testületének**

**a helyi adókról szóló**

**17/2013. (XII.1.) önkormányzati rendelete módosításáról**

Balatonhenye Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 478/2020. (XI.03.) Korm. rendelettel kihirdetett veszélyhelyzetben,a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:

**1. §** Balatonhenye Község Önkormányzata Képviselő-testületének a helyi adókról szóló 17/2013. (XII.1.) önkormányzati rendelete 4. §-a helyébe a következő rendelkezés lép:

„4. § Az iparűzési adó évi mértéke az adóalap 1 %-a.”

**2. §** Ez a rendelet 2021. január 1. napján lép hatályba.

Kulin Miklós György dr. Szabó Tímea

polgármester jegyző

A kihirdetés napja: 2020.………………………

dr. Szabó Tímea

jegyző